b'\n_START_ARTICLE_\nMedienos pjuven\xc5\xb3 granul\xc4\x97s\n_START_SECTION_\nGamyba\n_START_PARAGRAPH_\nMed\xc5\xbeio granul\xc4\x97s gaminamos i\xc5\xa1 med\xc5\xbeio apdirbimo atliek\xc5\xb3\xc2\xa0\xe2\x80\x93 pjuven\xc5\xb3. Jos yra surenkamos, i\xc5\xa1d\xc5\xbeiovinamos, o tada presuojamos specialiu auk\xc5\xa1to sl\xc4\x97giu presu. Prie\xc5\xa1ingai nei presuojant briketus, granul\xc4\x97ms yra naudojama kita forma, d\xc4\x97l to jos yra ma\xc5\xbeesn\xc4\x97s, turi ma\xc5\xbeiau oro tarp\xc5\xb3. Presuojant svarbu patikrinti, kad neb\xc5\xabt\xc5\xb3 chemini\xc5\xb3 priemai\xc5\xa1\xc5\xb3, kurios degdamos gali ter\xc5\xa1ti or\xc4\x85.\n_START_SECTION_\nLaikymas\n_START_PARAGRAPH_\n\xc5\xa0i kuro r\xc5\xab\xc5\xa1is paprastai parduodama mai\xc5\xa1ais po 15\xc2\xa0kg. Kaip ir laikant kitas medienos kuro r\xc5\xab\xc5\xa1is, rekomenduojama u\xc5\xbetikrinti saus\xc4\x85 sand\xc4\x97liavimo viet\xc4\x85 (granul\xc4\x97s gerai sugeria dr\xc4\x97gm\xc4\x99 ir d\xc4\x97l to nuken\xc4\x8dia \xc5\xa1ildymo kokyb\xc4\x97)._NEWLINE_Patariama granuli\xc5\xb3 mai\xc5\xa1us laikyti ant pale\xc4\x8di\xc5\xb3, kurios pakelt\xc5\xb3 jas nuo \xc5\xbeem\xc4\x97s. Granuli\xc5\xb3 kokybei taip pat labai svarbus \xc4\xafpakavimas\xc2\xa0\xe2\x80\x93 jis turi b\xc5\xabti nepralaidus vandeniui.\n_START_SECTION_\nNaudojimas\n_START_PARAGRAPH_\nMed\xc5\xbeio granul\xc4\x97ms deginti reikalinga speciali krosnel\xc4\x97: kieto kuro katilo ertm\xc4\x97s yra per didel\xc4\x97s, negali u\xc5\xbetikrinti efektyvaus degimo. Specialios krosnel\xc4\x97s turi kelis granuli\xc5\xb3 padavimo variantus: i\xc5\xa1 vir\xc5\xa1aus arba i\xc5\xa1 apa\xc4\x8dios. Krosnel\xc4\x97s, paduodan\xc4\x8dios granules i\xc5\xa1 vir\xc5\xa1aus, paprastai yra efektyvesn\xc4\x97s, kuras taupomas, galima patogiau kontroliuoti degim\xc4\x85._NEWLINE_Krosnel\xc4\x97s degimo vieta turi b\xc5\xabti nuolat v\xc4\x97dinama._NEWLINE_Jai taip pat reikalinga nuolatin\xc4\x97 ventiliacija, kuri u\xc5\xbetikrinama ventiliatoriais. Pastariesiems reikalinga elektra, tod\xc4\x97l krosnel\xc4\x99 geriausia statyti netoli lango ir elektros ki\xc5\xa1tuko.'